
PASIŪLYMAS DĖL TERITORIJŲ PLANAVIMO PROCESO INICIJAVIMO, INICIJAVIMO SUTARTIES SUDARYMO

Ryšių bokštas aptarnaujantis Biržų transformatorinę pastotę, jos duomenų perdavimui bei valdymui, šiuo metu stovi Tinklų g.1, Biržų kaime. Šis bokštas šiai dienai jau yra susidėvėjęs bei avarinės būklės (pasviręs į šoną nuo vertikalios padėties, Priedas Nr. 3.). Dėl avarinės bokšto būklės AB „Energijos skirstymo operatorius“ buvo užsakęs teritorijos geologinius tyrimus, kurių išvadų 3 punkte (Priedas Nr. 2) nurodyta, kad pagal gautus tyrimų duomenis būtina atlikti detalius inžinerinius tyrimus ir numatyti naują projektuojamą aikštelę. Dėl šios priežasties elektros tinklo savininkas AB „Energijos skirstymo operatorius“ yra inicijavęs konkursą bei jau pasirašęs sutartį dėl naujo ryšių įrengimo Biržų pastotės sklype adresu Pasvalio g. 19A, Biržų kaimas. 
Biržų rajono savivaldybės teritorijos bendrojo plano keitimo sprendiniuose, aiškinamojo rašto 9.6 skyriuje „Elektros energijos tiekimas“ nurodyta:
· plėsti elektros energijos skirstomąjį tinklą, užtikrinant pilną elektros energijos paslaugos prieinamumą gyventojams ir ūkio subjektams.
AB Energijos skirstymo operatorius, remdamasis Biržų rajono savivaldybės teritorijos bendrojo plano sprendinių 4.2. skyriaus 7 punkto fraze „ Kiti  pavieniai  ypatingi  inžineriniai  statiniai  –  30  m  ir  aukštesni  (elektroninių  ryšių infrastruktūra, vandentiekio  bokštai  ir  kiti  techninio  pobūdžio  statiniai,  išskyrus  vėjo  jėgaines,  kurių  reglamentavimas teikiamas 9.8 skyriuje) formuojant žemės sklypą ar jo neformuojant, esant pagrįstam poreikiui, neprieštaraujant Lietuvos Respublikos teisės aktams, gali būti planuojami ir statomi visoje rajono teritorijoje parengiant inžinerinės infrastruktūros vystymo planus“,
prašo inicijuoti inžinerinės infrastruktūros vystymo planą Biržų kaime, Pasvalio g. 19A esančiame sklype (žr. Priedą Nr.1.).
Planavimo tikslas:
· numatyti galimą ryšių bokšto statybą sklype;
· nustatyti infrastruktūros vystymo ir įgyvendinimo gaires.
Planuojamos teritorijos vieta: Biržų k., Pasvalio g. 19A.
Finansavimas: planavimo iniciatorius AB Energijos skirstymo operatorius, finansuoja teritorijų planavimo dokumento rengimą.



PRIDEDAMA: 
1. Siūlomo ryšių bokšto pastatymo vieta sklype, 1 lapas.
2. Biržų bokšto geologiniai tyrimai 2007 m, 13 lapų.
3. Vertikalumo matavimai, 3 lapai.

Vytenis Urbonas, tel. 8 698 56 960, el. p. vytenis.urbonas@eso.lt
Klientų aptarnavimo tel. 1852 arba 8 697 61 852*
Nemokama elektros sutrikimų linija 1852
Nemokama dujų tiekimo sutrikimo linija 1804
*ilgasis numeris apmokestinamas pagal kliento ryšio operatoriaus plano įkainius
Bendrovės kodas 304151376
PVM mokėtojo kodas LT100009860612
Registrų tvarkytojas VĮ Registrų Centras
E. pristatymas 304151376


AB „Energijos skirstymo operatorius“
Laisvės pr. 10,    
04215 Vilnius, Lietuva.
El. p. info@eso.lt  
www.eso.lt


Bendrovė tvarko Jūsų asmens duomenis tik teisės aktuose apibrėžtais teisėtais pagrindais. Detalesnė informacija apie Jūsų asmens duomenų tvarkymo sąlygas ir susijusias teises viešai skelbiama Bendrovės interneto svetainėje: www.eso.lt

